PASLAUGŲ PIRKIMO–PARDAVIMO SUTARTIS

**Specialiosios sąlygos**

|  |  |
| --- | --- |
| **Sutarties pavadinimas** | Tapatybių ir teisių valdymo sistemos naudotojų rolių ir teisių katalogo, tinkamo pritaikyti gamintojo SailPoint programinėje įrangoje IdentityIQ sukūrimo paslaugos |
| **Sutarties data** | *Nurodyta metaduomenyse* | **Sutarties numeris** | *Nurodyta metaduomenyse* |
| **VU pirkimo numeris** | 3732/2025/ITPC | **Pirkimo būdas** | Neskelbiama apklausa |
| **CVP IS numeris** | - |  |  |

|  |
| --- |
| **1. SUTARTIES ŠALYS** |
| **1.1. Pirkėjas** | 1.1.1. Pavadinimas | Vilniaus universitetas |
| 1.1.2. Juridinio asmens kodas | 211950810 |
| 1.1.3. Adresas | Universiteto g. 3, 01513 Vilnius |
| 1.1.4. PVM mokėtojo kodas | LT119508113 |
| 1.1.5. Atsiskaitomoji sąskaita | LT537300010002460768 |
| 1.1.6. Bankas, banko kodas | AB Swedbank, 73000 |
| 1.1.7. El. paštas | infor@cr.vu.lt |
| 1.1.8. Šalies atstovo pareigos | Kancleris  |
| 1.1.9. Šalies atstovo vardas, pavardė | Raimundas Balčiūnaitis |
| 1.1.10. Atstovavimo pagrindas | 2025-04-01 įgaliojimas Nr. IR-86 |
|  |
| **1.2. Tiekėjas** | 1.2.1. Pavadinimas | UAB „Adwisery“ |
| 1.2.2. Juridinio asmens kodas | 302524912 |
| 1.2.3. Adresas | Konstitucijos pr. 7, LT-09308, Vilnius |
| 1.2.4. PVM mokėtojo kodas | LT100007559215 |
| 1.2.5. Atsiskaitomoji sąskaita | LT404010042402920619 |
| 1.2.6. Bankas, banko kodas | AB Luminor bankas, banko kodas 40100  |
| 1.2.7. El. paštas | info@adwisery.eu |
| 1.1.8. Šalies atstovo pareigos | Direktorius |
| 1.1.9. Šalies atstovo vardas, pavardė | Ernestas Lipnicikas |
| 1.1.10. Atstovavimo pagrindas | Bendrovės įstatai |

|  |
| --- |
| **2. SUTARTIES PAGRINDINIAI DUOMENYS** |
| **2.1. Sutarties dalykas** | Paslaugos. Išsamus jų aprašymas ir kiti reikalavimai nustatyti Sutarties priede Nr. 1 „Techninė specifikacija“ ir Sutarties priede Nr. 2 „Pasiūlymas“ (toliau – Paslaugos).  |
|  |
| **2.2. Kaina** | 2.2.1. Kainodara | Fiksuotos kainos  |
| 2.2.2. Pradinės Sutarties vertė  | 15000,00 (penkiolika tūkstančių eurų, 00 ct) | Eur be PVM | Sutarties vertė/kaina yra tiksli |
| 2.2.3. Sutarties kaina  | **18150,00** (aštuoniolika tūkstančių vienas šimtas penkiasdešimt eurų, 00 ct) | Eur su PVM |
| 2.2.4. PVM | 3150,00 (trys tūkstančiai vienas šimtas penkiasdešimt eurų, 00 ct) | Eur  |
| 2.2.5. Paslaugų kaina (įkainiai) | Paslaugų kaina (įkainiai) nurodyti Sutarties priede Nr. 2 „Pasiūlymas“. |
|  |
| **2.3. Paslaugų apimtis** | Paslaugų (Paslaugų etapų) apimtis ir (ar) kiekiai nurodyti Sutarties priede Nr. 1 „Techninė specifikacija“. |
|  |
| **2.4. Paslaugų teikimo vieta (-os)** | Saulėtekio al. 9, Vilnius ir nuotoliniu būdu. |
|  |
| **2.5. Paslaugų teikimo užsakymo būdas** | Be atskiro Užsakymo Sutartyje ir (ar) Techninėje specifikacijoje nurodytomis sąlygomis, periodais ir (ar) terminais | - |
|  |
| **2.6. Terminai** | 2.6.1. Visų Paslaugų teikimo laikotarpis | 90 (devyniasdešimt) kalendorinių dienų | *arba* | [Pasirinkite datą] |
| 2.6.2. Paslaugų teikimo etapai | - |
| 2.6.3. Paslaugų teikimo laikotarpio pratęsimas | Tiekėjas turi teisę į Paslaugų suteikimo termino pratęsimą, tačiau tik tuo atveju, jei atsiranda įrodymais pagrįstų kliūčių ar trukdymų, kurių atsiradimui Tiekėjas neturi įtakos ir už kuriuos jis neatsako ir kurie sukelti ir priskirtini tretiesiems asmenims, ar kitų aplinkybių, kurių Tiekėjas negalėjo iš anksto numatyti. Aplinkybės, kuriomis grindžiama būtinybė pratęsti Paslaugų suteikimo terminą, jokiu būdu negali priklausyti nuo Tiekėjo. Kiekvienu tokiu atveju, Tiekėjas raštu nedelsdamas, bet ne vėliau kaip per 3 (tris) darbo dienas apie tai praneša Pirkėjui, pateikdamas minėtų aplinkybių egzistavimo įrodymus. Nurodytas aplinkybes vertina Pirkėjas. Pirkėjui sutikus, Paslaugų suteikimo terminas gali būti pratęsiamas tik minėtų aplinkybių egzistavimo laikotarpiui, bet ne ilgiau nei 1 (vieno) mėnesio laikotarpiui. |
| 2.6.4. Paslaugų (ar jų dalies) suteikimas pateikus Užsakymą  | - |
| 2.6.5. Atsiskaitymas | Per 30 kalendorinių dienų nuo Paslaugų perdavimo–priėmimo akto pasirašymo ir Sąskaitos pateikimo  |
| 2.6.6. Paslaugų garantija | 12 mėn.  |
| 2.6.7. Su Paslaugomis susijusių prekių garantija | Netaikoma |
| 2.6.8. Sutarties galiojimas | Sutartis galioja iki visiško šalių sutartinių įsipareigojimų įvykdymo. |
|  |
| **2.7.** **Delspinigių dydis pagal Bendrųjų sąlygų 7 skyrių** | 0,02 proc. nuo Pradinės Sutarties vertės |
|  |
| **2.8.** **Baudos dydis** **(proc. nuo Pradinės Sutarties vertės arba suma eurais) pagal Bendrųjų sąlygų 6.2, 7.6, 10.4 punktus** | 5 proc. nuo Pradinės Sutarties vertės |
| - |
|  |
| **2.9. Subtiekėjai** | UAB „Agentūra ASAi“, juridinio asmens kodas 302579271 |
| **2.10. Kitos sąlygos** | 2.10.1. Paslaugų perdavimo ir priėmimo fiksavimas | Priėmus Paslaugas (Paslaugų rezultatą) pasirašomas Paslaugų perdavimo-priėmimo aktas ir išrašoma Sąskaita |
| 2.10.2. Paslaugų etapų rezultato naudojimas | Netaikoma (Paslaugos neteikiamos etapais) |
| 2.10.3. Kitos sąlygos | - |
| **3. ESMINĖS SUTARTIES SĄLYGOS IR JŲ VYKDYMO TRŪKUMŲ VERTINIMAS** |
| **3.1. Esminės Sutarties sąlygos** | **3.2. Dideli arba nuolatiniai trūkumai**  |
| 3.1.1. Paslaugų suteikimo terminas | 3.2.1. Paslauga (ar Paslaugų, kurių vertė sudaro daugiau kaip 20 proc. Sutarties vertės, dalis) suteikiama 1,5 karto ilgesniu terminu, nei nustatyta Sutartyje |
| 3.1.2. Paslaugų kokybė ir atitiktis Techninei specifikacijai | 3.2.2. Pirkėjo atstovui atliekant Paslaugų patikrinimus 2 kartus iš eilės nustatomi Paslaugų trūkumai |
| **4. UŽ SUTARTIES VYKDYMĄ ATSAKINGI ASMENYS** |
| **4.1. Pirkėjo atsakingas asmuo** | 4.1.1. Vardas, pavardė | Arijus Ketlėrius |
| 4.1.2. Padalinys, pareigos | Plėtros skyrius, vadovas |
| 4.1.3. Kontaktai | El. p.:  | Tel.  |
| **4.2. Tiekėjo atsakingas asmuo** | 4.2.1. Vardas, pavardė | Ernestas Lipnickas |
| 4.2.2. Padalinys, pareigos | Direktorius |
| 4.2.3. Kontaktai | El. p.:  |  |
| **5. SUTARTIES PRIEDAI** |
| Priedas Nr. 1 | Techninė specifikacija |
| Priedas Nr. 2 | Pasiūlymas |
| Priedas Nr. 3  | Paslaugų priėmimo – perdavimo aktas |

\_\_\_\_\_\_\_\_\_\_\_\_\_\_\_

**BENDROSIOS SĄLYGOS**

1. **SĄVOKOS**
	1. Sutartyje didžiąja raide rašomos sąvokos turi Specialiosiose sąlygose ir (ar) šiame punkte nurodytas reikšmes:
		1. **Paslaugos** – Specialiosiose sąlygose ir Sutarties prieduose nurodytos paslaugos ir visos su jų teikimu susijusios veiklos, įskaitant, bet neapsiribojant Paslaugų teikimą, jų rezultatų perdavimą, trūkumų šalinimą, prekių tiekimą, jei tai numatyta Sutartyje ar būtina, siekiant sukurti ir perduoti Paslaugų rezultatą Pirkėjui;
		2. **Paslaugų trūkumai** – Paslaugų perdavimo–priėmimo metu, bet kuriuo kitu Sutarties galiojimo metu ar Paslaugų garantinio termino galiojimo metu Pirkėjo ar (ir) trečiųjų asmenų nustatyti Paslaugų teikimo / rezultato kokybės neatitikimai Sutarties ar (ir) įstatymų bei kitų teisės aktų reikalavimams, paslėpti defektai, veiklos sutrikimai ar pan., dėl kurių Paslaugų rezultato nebūtų galima naudoti tam tikslui, kuriam Pirkėjas Paslaugas ketino naudoti arba dėl kurių Paslaugų naudingumas sumažėtų taip, kad Pirkėjas, apie tuos trūkumus žinodamas, arba apskritai nebūtų tų Paslaugų pirkęs, arba nebūtų už Paslaugas mokėjęs tokio dydžio kainos;
		3. **Sąskaita** – Tiekėjo išrašoma ir Pirkėjui apmokėjimui pateikiama sąskaita faktūra, pridėtinės vertės mokesčio (toliau – PVM) sąskaita faktūra ar kitas mokėjimo dokumentas už Tiekėjo tinkamai suteiktas bei Pirkėjo priimtas Paslaugas;
		4. **Susitarimas** – dokumentas, kurį Šalys sudaro keisdamos Sutarties sąlygas Sutarties ir (ar) Lietuvos Respublikos viešųjų pirkimų įstatymo (toliau – VPĮ) leidžiama apimtimi;
		5. **Sutartis** – ši sutartis, kurią sudaro: Bendrosios sąlygos, Specialiosios sąlygos, Sutarties priedai, Susitarimai ir Susitarimų priedai;
		6. **Užsakymas** – Pirkėjo Tiekėjui Specialiosiose sąlygose nurodytais būdais ir kontaktais teikiamas užsakymas dėl Paslaugų teikimo.
	2. Sutartyje neapibrėžtos sąvokos suprantamos ir aiškinamos taip, kaip jas apibrėžia VPĮ ir kiti įstatymai bei teisės aktai, galiojantys Sutarties sudarymo ir vykdymo metu.
2. **SUTARTIES AIŠKINIMAS**
	1. Sutartį sudarantys dokumentai turi būti suprantami kaip papildantys vienas kitą. Bet kokio Sutarties dokumentų sąlygų neatitikimo ar neaiškumo atveju, toks neatitikimas ar neaiškumas pašalinamas dokumentus aiškinant tokia eilės tvarka:
		1. Techninė specifikacija;
		2. Specialiosios sąlygos;
		3. Bendrosios sąlygos;
		4. Pasiūlymas;
		5. Kiti Specialiosiose sąlygose išvardinti priedai.
	2. Tuo atveju, kai Šalių Susitarimu yra keičiamos Sutarties sąlygos, naujai sutartos Sutarties sąlygos turi viršenybę prieš pakeistąsias.
	3. Jeigu Sutartyje nurodyta reikšmė skaičiais ir žodžiais skiriasi, vadovaujamasi žodžiais nurodyta reikšme.
	4. Jeigu pranešimas ar Užsakymas siunčiamas el. paštu ar Užsakymas pateikiamas per elektroninę užsakymų sistemą, laikoma, kad Šalis jį gavo išsiuntimo momentu. Jeigu pranešimas yra įteikiamas asmeniškai arba siunčiamas paštu ar per kurjerį, jis turi būti įteikiamas pasirašytinai ir laikomas gautu gavimo patvirtinime nurodytą dieną. Jeigu pranešimas siunčiamas keliais skirtingais būdais, laikoma, kad gavėjas jį gavo tada, kai jis gavo pirmesnįjį pranešimą.
3. **SUTARTIES dalykas**
	1. Tiekėjas įsipareigoja Sutartyje nustatytomis sąlygomis ir tvarka suteikti Pirkėjui Paslaugas, atitinkančias Sutartyje ir jos prieduose nustatytus reikalavimus, o Pirkėjas įsipareigoja priimti Sutarties sąlygas atitinkančias ir tinkamai suteiktas Paslaugas bei sumokėti Tiekėjui Sutartyje nurodytą kainą Sutartyje nustatytomis sąlygomis ir tvarka.
4. **SUTARTIES KAINA IR JOS PERSKAIČIAVIMAS**
	1. Laikoma, kad į Specialiosiose sąlygose nurodytą Sutarties kainą yra įtrauktos visos Tiekėjo išlaidos, susijusios su visų Paslaugų teikimu, įskaitant su Paslaugomis susijusių prekių pristatymu, jei taikoma, taip pat su tinkamu šioje Sutartyje numatytų kitų Tiekėjo įsipareigojimų įvykdymu, įskaitant draudimus, muitus ir kitokias išlaidas, Tiekėjo patirtas vykdant Sutartyje numatytus įsipareigojimus.
	2. Jeigu pasikeičia PVM mokėjimą reglamentuojantys teisės aktai, darantys tiesioginę įtaką Tiekėjo teikiamų Paslaugų kainai (įkainiams), perskaičiuojama Paslaugų kaina (įkainiai) su PVM ir Sutarties kaina. Nauja Paslaugų kaina (įkainiai) su PVM apskaičiuojama prie Paslaugų kainos (įkainio) be PVM pridedant naujo tarifo PVM (Paslaugų kaina (įkainis) be PVM nekeičiami). Sutarties kaina perskaičiuojama pagal formulę:

|  |  |  |
| --- | --- | --- |
|  |  |  |
|  | , kur | *SN* – perskaičiuota Sutarties kaina (su PVM);*SS* – Sutarties kaina (su PVM) iki perskaičiavimo;*P* – suteiktų paslaugų kaina (su PVM) iki perskaičiavimo;*TS* – senas PVM tarifas (procentais);*TN* – naujas PVM tarifas (procentais). |
|  |  |  |

* 1. Perskaičiuota Sutarties kaina ir Paslaugų kaina (įkainiai) įforminami Susitarimu ir taikomi nuo naujo PVM įvedimo datos (nepriklausomai nuo to, kada pasirašytas Susitarimas).
	2. Sutarties kainos peržiūra dėl kainų lygio pokyčio neatliekama.
	3. Sutarties Specialiosiose sąlygose taikant fiksuoto įkainio kainodarą, Pirkėjas gali įsigyti (neviršijant Pradinės Sutarties vertės) Paslaugų sąraše nenurodytų, bet su pirkimo objektu susijusių papildomų Paslaugų, tačiau tokių Paslaugų vertė negali būti didesnė nei 10 proc. Pradinės Sutarties vertės. Už Paslaugų sąraše nenurodytas, tačiau su pirkimo objektu susijusias Paslaugas, apmokama ne didesnėmis nei užsakymo dieną Tiekėjo prekybos vietoje, kataloge ar interneto svetainėje nurodytomis galiojančiomis šių Paslaugų kainomis arba, jei tokios kainos neskelbiamos, Tiekėjo pasiūlytomis, konkurencingomis ir rinką atitinkančiomis kainomis.
1. **PASLAUGŲ REZULTATO PERDAVIMAS–PRIĖMIMAS**
	1. Paslaugos perduodamos Šalims pasirašant Paslaugų perdavimo–priėmimo aktą. Jeigu Sutartyje yra numatytas Paslaugų teikimas etapais, periodais ar pagal atskirus Užsakymus Paslaugų perdavimo–priėmimo aktas gali būti sudaromas atitinkamai dėl kiekvieno etapo, periodo ar užsakymo atskirai. Jeigu Paslaugų perdavimo–priėmimo aktas sudaromas dėl kiekvieno etapo, Pirkėjas Paslaugų perdavimo–priėmimo aktą pasirašo tik tuo atveju, jei buvo priimti visi ankstesnių Paslaugų teikimo etapų rezultatai, išskyrus atvejus, kai Specialiosiose sąlygose nustatyta kitaip. Suteikus visus etapus, t. y. baigus teikti Paslaugas, pasirašomas galutinis suteiktų Paslaugų perdavimo–priėmimo aktas.
	2. Jeigu Paslaugų perdavimo–priėmimo akto, kaip atskiro dokumento, reikalauti neprivaloma, Šalys susitaria, ir tai aiškiai nurodo Specialiosiose sąlygose. Šiuo atveju Sutarties nuostatos dėl Paslaugų perdavimo–priėmimo akto išrašymo taikomos Sąskaitos išrašymui.
	3. Tiekėjui suteikus Paslaugas ar jų dalį, kai Paslaugos teikiamos etapais, periodais ar pagal atskirus užsakymus, Specialiosiose sąlygose Pirkėjo nurodytas už Sutarties vykdymą atsakingas asmuo ar kitas teisę priimti Paslaugas turintis Pirkėjo atstovas atlieka jų patikrinimą ir ne vėliau kaip per 3 darbo dienas nuo faktinio Paslaugų ar jų dalies suteikimo (jei Sutarties Specialiosiose sąlygose ar jos prieduose nenustatyta kitaip):
		1. priima Paslaugų rezultatą, pasirašydamas ir išsiųsdamas (ar įteikdamas) Tiekėjui Paslaugų perdavimo–priėmimo aktą; arba
		2. atsisako priimti Paslaugų rezultatą ar jo dalį, pasirašydamas ir išsiųsdamas (ar įteikdamas) Tiekėjui aktą, kuriame nurodomi Paslaugų trūkumai ar kitos Paslaugų rezultato nepriėmimo priežastys ir terminas trūkumams pašalinti, jei trūkumai gali būti pašalinti (toliau – Paslaugų trūkumų aktas).
	4. Paslaugų perdavimo–priėmimo akte turi būti nurodoma data, kada Tiekėjas suteikė Paslaugas (ar atitinkamą jų dalį, kai Paslaugos teikiamos etapais, periodais ar pagal atskirus užsakymus) ir pateikė visus reikiamus dokumentus.
	5. Su Paslaugomis susijusių prekių praradimo ar sugadinimo ar atsitiktinio žuvimo rizika Pirkėjui iš Tiekėjo pereina nuo faktinio tokių Paslaugų ir susijusių prekių priėmimo momento.
	6. Pirkėjas turi teisę naudotis Paslaugų rezultatu (jei taikoma) tik po Paslaugų perdavimo–priėmimo akto pasirašymo, o Paslaugų, teikiamų etapais, rezultatu – po Paslaugų etapo rezultato priėmimo ir Paslaugų perdavimo–priėmimo akto pasirašymo arba po visų Paslaugų etapų rezultatų priėmimo ir galutinio Paslaugų perdavimo-priėmimo akto pasirašymo, atsižvelgiant į tai, kaip numatyta Specialiosiose sąlygose.
	7. Bet kurio vėlesnio Paslaugų etapo atlikimo terminas, susijęs su ankstesniojo Paslaugų etapo suteikimu, nėra automatiškai pratęsiamas, kai Pirkėjas nepasirašo ankstesniojo etapo Paslaugų perdavimo-priėmimo akto dėl Tiekėjo kaltės.
	8. Nuolatinio Paslaugų teikimo atveju, Pirkėjas bet kuriuo Sutarties vykdymo metu, įspėjęs Tiekėjo atsakingą asmenį elektroniniu paštu ne vėliau kaip prieš 1 darbo dieną, jei Specialiosiose sąlygose nenustatyta kitaip, gali atlikti teikiamų Paslaugų kokybės vertinimą. Pastebėjus Paslaugų trūkumus, Pirkėjas gali pareikšti pretenzijas Tiekėjui. Pirkėjas surašo Paslaugų trūkumų aktą ir išsiunčia (ar įteikia) Tiekėjui. Tiekėjui neatsiuntus motyvuoto atsisakymo pripažinti Paslaugų trūkumus per 3 darbo dienas, laikoma, kad Tiekėjas Paslaugų trūkumus pripažino.
	9. Jeigu Tiekėjas Paslaugas suteikė per Specialiosiose sąlygose nustatytą Paslaugų teikimo terminą, tačiau Pirkėjas nustato Paslaugų trūkumų ir Tiekėjas šių trūkumų neištaiso iki Specialiosiose sąlygose nurodyto Paslaugų pristatymo termino pabaigos, Tiekėjui iki tinkamo Paslaugų suteikimo dienos taikomos Specialiosiose sąlygose nurodyto dydžio netesybos.
2. **INTELEKTINĖ NUOSAVYBĖ**
	1. Visi Paslaugų rezultatai ir su jais susijusios teisės, įgytos vykdant Sutartį, įskaitant intelektinės nuosavybės teises, išskyrus asmenines neturtines autoriaus teises į intelektinės veiklos rezultatus, yra Pirkėjo nuosavybė visą tokių teisių galiojimo laiką viso pasaulio teritorijoje, pereinanti Pirkėjui nuo Paslaugų perdavimo–priėmimo akto pasirašymo be jokių apribojimų, kurią Pirkėjas gali naudoti, publikuoti, perleisti ar perduoti be atskiro Tiekėjo sutikimo tretiesiems asmenims, jei Specialiosiose sąlygose nenumatyta kitaip ar intelektinės nuosavybės teisės negali būti perduodamos nuosavybės teise dėl Paslaugų pobūdžio ar (ir) išimtinių teisių, patentų ir kt. Tokiu atveju Paslaugų teikėjas privalo suteikti Pirkėjui visas licencijas, kurios yra reikalingos tam, kad Pirkėjas galėtų naudotis Paslaugų rezultatu pagal jų paskirtį. Šio punkto nuostatos taikomos ir Paslaugų dalies rezultatui, dėl kurio pasirašytas Paslaugų perdavimo–priėmimo aktas.
	2. Tiekėjas neturi teisės be išankstinio rašytinio Pirkėjo sutikimo naudoti Pirkėjo simbolių, pavadinimo ir ženklo reklamoje, rinkodaroje, taip pat naudotis Pirkėjo sukurtais intelektiniais veiklos rezultatais. Pažeidus reikalavimą, Tiekėjui taikoma Specialiosiose sąlygose nustatyto dydžio bauda.
3. **PRIEVOLIŲ PAGAL SUTARTĮ ĮVYKDYMO UŽTIKRINIMAS**
	1. Jeigu Tiekėjas praleidžia Paslaugų teikimo terminus, nustatytus Specialiosiose sąlygose ir (ar) Sutarties prieduose, Tiekėjui iki Paslaugų suteikimo datos taikomi Specialiosiose sąlygose nurodyto dydžio delspinigiai.
	2. Tiekėjui praleidus Paslaugų ar Paslaugų etapo suteikimo terminą, delspinigiai skaičiuojami nuo laiku nesuteiktų Paslaugų ar Paslaugų, turinčių trūkumų, kainos be PVM už kiekvieną vėlavimo dieną. Skaičiuojant vėlavimo dienas Paslaugų suteikimo termino pabaigos diena neįskaičiuojama, Paslaugų suteikimo diena, nurodyta Paslaugų perdavimo–priėmimo akte, įskaičiuojama.
	3. Jei Tiekėjui pagal šią Sutartį yra priskaičiuoti delspinigiai, Pirkėjo už Paslaugas mokėtina suma gali būti mažinama priskaičiuotų delspinigių suma, pranešant apie tai Tiekėjui raštu.
	4. Jeigu Pirkėjas vėluoja atsiskaityti už Paslaugas Specialiosiose sąlygose nustatytais terminais, Pirkėjui taikomi Specialiosiose sąlygose nurodyto dydžio delspinigiai.
	5. Pirkėjui praleidus atsiskaitymo už Paslaugas terminą, delspinigiai skaičiuojami nuo neapmokėtos sumos be PVM už kiekvieną vėlavimo dieną. Skaičiuojant vėlavimo dienas atsiskaitymo už Paslaugas termino pabaigos diena neįskaičiuojama, mokėjimo atlikimo diena įskaičiuojama.
	6. Jeigu Tiekėjas Specialiosiose sąlygose nurodytą esminę Sutarties sąlygą vykdo su dideliais ar nuolatiniais trūkumais, Tiekėjui taikoma Specialiosiose sąlygose nustatyto dydžio bauda.
4. **ATSISKAITYMO TVARKA**
	1. Tiekėjas išrašo Sąskaitą tik Šalims pasirašius Paslaugų perdavimo–priėmimo aktą, jeigu kitaip nenumatyta Specialiosiose sąlygose.
	2. Vykdant Sutartį Sąskaitos teikiamos tik elektroniniu būdu. Sąskaitos turi atitikti Europos elektroninių sąskaitų faktūrų standartą. Tokias Sąskaitas Tiekėjas gali pateikti per Sąskaitų administravimo bendrąją informacinę sistemą (toliau – SABIS) (https://sabis.nbfc.lt/) arba per kitą savo pasirinktą informacinę sistemą.
	3. Pirkėjas atlieka mokėjimus už Paslaugas Specialiosiose sąlygose nustatytais terminais.
5. **TIEKĖJO GARANTINIAI ĮSIPAREIGOJIMAI**
	1. Garantinių įsipareigojimų terminas Paslaugų rezultatui nustatytas Specialiosiose sąlygose ir (ar) jos prieduose. Garantinių įsipareigojimų termino pradžios momentas – Paslaugų perdavimo–priėmimo akto pasirašymo diena.
	2. Tiekėjas garantuoja Paslaugų kokybę bei Paslaugų trūkumų nebuvimą. Paslaugos, jų kokybė, su Paslaugomis tiekiamos prekės, jų komplektacija ir kokybė, dokumentacija privalo atitikti visus Sutarties sąlygose ir jos prieduose pateiktus reikalavimus.
	3. Pastebėjus Paslaugų rezultato trūkumus, Pirkėjas bet kuriuo garantinio termino metu gali pareikšti pretenzijas Tiekėjui. Pirkėjas surašo Paslaugų trūkumų aktą ir išsiunčia (ar įteikia) Tiekėjui. Tiekėjui neatsiuntus motyvuoto atsisakymo pripažinti Paslaugų trūkumus per 3 darbo dienas, laikoma, kad Tiekėjas Paslaugų trūkumus pripažino.
	4. Tiekėjas privalo neatlygintinai pašalinti Paslaugų rezultato trūkumus. Jeigu nustatomi su Paslaugomis susijusių prekių trūkumai, Tiekėjas privalo pašalinti jų trūkumus, sutaisydamas prekes ar jų dalį arba pakeisdamas prekę nauja preke ar jos dalimi. Sutaisytoje su Paslaugų teikimu susijusių prekių dalyje pakartotinai nustačius prekių trūkumų, Tiekėjas privalo pakeisti prekes naujomis kokybiškomis prekėmis, nebent Pirkėjas raštu sutiktų prekes dar kartą taisyti.
	5. Nustačius Paslaugų trūkumus garantinis terminas pratęsiamas laikotarpiui, per kurį Tiekėjas pašalino Paslaugų trūkumus. Jeigu Pirkėjas dėl Paslaugų trūkumų negali naudoti tik apibrėžtos Paslaugų rezultato dalies, garantiniai terminai pratęsiami tik tokios dalies atžvilgiu.
6. **REIKALAVIMAI TIEKĖJUI IR SUTARTIES VYKDYMUI PASITELKIAMIEMS SUBTIEKĖJAMS**
	1. Sutarties vykdymui pasitelkiami subtiekėjai nurodomi Specialiosiose sąlygose.
	2. Tiekėjas įsipareigoja užtikrinti, kad Sutartį vykdys Pasiūlyme nurodyti, kvalifikacijos, su nacionaliniu saugumu susijusius bei kitus pirkimo dokumentuose nustatytus atitinkamus reikalavimus atitinkantys, teisę verstis ta veikla, kuri yra reikalinga Sutarčiai įvykdyti, turintys (įskaitant atvejus, kai tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi) subtiekėjai ir (ar) specialistai. Šių asmenų veiksmai ar neveikimas vykdant Sutartį Tiekėjui sukelia tokias pačias pasekmes ir atsakomybę, kaip jo paties veiksmai ar neveikimas.
	3. Prireikus Tiekėjas gali pasitelkti naujus, keisti Specialiosiose sąlygose ir (ar) Pasiūlyme nurodytus subtiekėjus ir (ar) specialistus gavęs Pirkėjo sutikimą ir pasirašius Susitarimą. Tiekėjas apie naujai pasitelkiamus subtiekėjus ir (ar) specialistus raštu informuoja Pirkėją ne vėliau kaip prieš 5 darbo dienas kartu deklaruodamas, kad pasitelkiamas subtiekėjas ir (ar) specialistas atitinka pirkimo dokumentuose nustatytus jiems taikytinus reikalavimus. Pirkėjas subtiekėjo ir (ar) specialisto atitiktį reikalavimams patikrina ta pačia tvarka, kuri buvo taikytina atliekant pirkimo procedūras. Jeigu subtiekėjo padėtis neatitinka bent vieno iš nurodytų reikalavimų, Pirkėjas reikalauja pakeisti šį subtiekėją reikalavimus atitinkančiu subtiekėju.
	4. Jei Tiekėjas pakeičia esamą arba pasitelkia naują subtiekėją ir (ar) specialistą nepasirašius Susitarimo dėl subtiekėjo ir (ar) specialisto pakeitimo ar pasitelkimo, arba sutartinius įsipareigojimus pagal Sutartį vykdo subtiekėjai ar specialistai, neatitinkantys pirkimo dokumentuose nustatytų reikalavimų ar Tiekėjo pasiūlyme nurodytų sąlygų, Tiekėjui taikoma Specialiosiose sąlygose nustatyto dydžio bauda.
7. **Sutarties pakeitimai**
	1. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurių keitimas numatytas Sutartyje ir (ar) galimas vadovaujantis VPĮ nuostatomis.
	2. Sutarties pakeitimai įforminami Šalims sudarant Susitarimą.
	3. Šalis, inicijuojanti Susitarimą, privalo pateikti kitai Šaliai pranešimą dėl Sutarties pakeitimo bei pagrindimą dėl to, jog yra faktinis ir teisinis pagrindas sudaryti Susitarimą. Kita Šalis per 5 darbo dienas (arba per kitą Šalių raštu sutartą terminą) privalo išanalizuoti ir įvertinti gautą informaciją, pateikti savo pastabas ir pasiūlymus, pagrįstus Sutarties arba imperatyviomis įstatymų bei kitų teisės aktų nuostatomis.
	4. Specialiosiose sąlygose nurodytų duomenų apie kontaktinius asmenis bei rekvizitų pasikeitimas nelaikomas Sutarties pakeitimu (išskyrus Tiekėjo, jungtinės veiklos partnerio, subtiekėjo ar specialisto pakeitimą kitu asmeniu) ir Šalis turi pakeisti tuos duomenis vienašališkai, informuodama apie tai kitą Šalį.
8. **Sutarties sUSTABDYMAS**
	1. Paslaugų ar jų dalies teikimas gali būti stabdomas esant bent vienai iš šių aplinkybių:
		1. esant nenugalimos jėgos aplinkybėms;
		2. Pirkėjui negalint sudaryti sąlygų Paslaugų teikimui (pavyzdžiui, nebaigta įrengti patalpa, kurioje turi būti teikiamos Paslaugos, negautas finansavimas ir pan.), o Tiekėjui dėl to negalint vykdyti Sutarties;
		3. esant įrodymais pagrįstoms kliūtims ar trukdymams, sukeltiems Tiekėjui kitų trečiųjų asmenų ne dėl Tiekėjo ne laiku ar netinkamai pagal Sutarties sąlygas ir tvarką įvykdytų sutartinių įsipareigojimų.
	2. Sutartinių įsipareigojimų vykdymas gali būti stabdomas tik Sutarties galiojimo laikotarpiu ne ilgesniam kaip konkrečios, pagrįstos aplinkybės egzistavimo laikotarpiui.
	3. Sutartinių įsipareigojimų vykdymo sustabdymo terminas į Sutarties vykdymo terminą nėra įskaičiuojamas, jo metu sutartiniai įsipareigojimai nevykdomi ir už šį periodą Šalys nemoka jokių mokėjimų, netesybų ar prastovų.
	4. Sutarties sustabdymas atliekamas ir įforminamas tokia pačia tvarka, kaip ir Sutarties pakeitimai.
9. **Sutarties nutraukimas**
	1. Sutartis gali būti nutraukiama VPĮ 90 straipsnyje ir Sutartyje nustatytais atvejais bei tvarka.
	2. Šalis gali inicijuoti vienašališką Sutarties nutraukimą, kai:
		1. yra Lietuvos Respublikos civilinio kodekso 6.217 straipsnyje nustatytos aplinkybės;
		2. yra Lietuvos Respublikos civilinio kodekso 6.721 straipsnyje nustatytos aplinkybės;
		3. Specialiosiose sąlygose nurodyta esminė Sutarties sąlyga vykdoma su dideliais ar nuolatiniais trūkumais;
		4. nenugalimos jėgos (force majeure) aplinkybės tęsiasi ilgiau negu 1 mėnesį nuo pranešimo apie jas gavimo dienos;
		5. kita Šalis perleidžia visus ar dalį įsipareigojimų pagal Sutartį be Šalies raštiško sutikimo;
		6. kita Šalis bankrutuoja arba yra likviduojama, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;
		7. Tiekėjas, ūkio subjektai, kurių pajėgumais remiasi Tiekėjas, pasitelkti subtiekėjai ar teikiamos Paslaugos neatitinka pirkimo dokumentuose nustatytų reikalavimų, susijusių su nacionaliniu saugumu, ir Tiekėjas per Pirkėjo nustatytą terminą šios padėties neištaiso;
		8. yra priežiūrą atliekančių institucijų nurodymas / rekomendacija nutraukti Sutartį.
	3. Pranešimas apie vienašališką nutraukimą siunčiamas kitai Šaliai likus ne mažiau kaip 10 kalendorinių dienų prieš numatomą nutraukimo datą.
	4. Sutartis gali būti nutraukta ir raštišku Šalių susitarimu.
10. **BENDRIEJI ATSAKOMYBĖS KLAUSIMAI**
	1. Vykdydamos Sutartį, Šalys privalo maksimaliai bendradarbiauti ir operatyviai keistis informacija, taip pat pateikti viena kitai rašytinius pranešimus nedelsiant apie tai, kad atsirado ar egzistuoja bet koks įvykis, sąlyga ar aplinkybė, kuri gali paveikti Sutarties vykdymą ar sąlygoti jos pažeidimą.
	2. Nė viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai šaliai be išankstinio raštiško kitos Šalies sutikimo.
	3. Šalys įsipareigoja laikytis visų Sutarties vykdymui taikytinų teisės aktų reikalavimų. Nė viena iš Sutarties sąlygų nereiškia ir negali būti aiškinama kaip Pirkėjo atsisakymas teisės aktuose numatytų ir Sutartimi neaptartų Pirkėjo kitų teisių ir garantijų, susijusių su netinkamu Paslaugų teikimu ar jų kokybe, arba kaip Tiekėjo atsisakymas kituose teisės aktuose numatytų ir Sutartimi neaptartų Tiekėjo kitų teisių ir garantijų dėl atlyginimo už Paslaugas gavimo.
	4. Šalys įsipareigoja laikytis konfidencialumo ir be kitos Šalies rašytinio sutikimo neatskleisti tos Šalies informacijos, nurodytos kaip konfidencialios jos atskleidimo momentu, jokiems Šalies darbuotojams, su Šalimi susijusiems ar kitiems tretiesiems asmenims, kuriems nėra būtina šią informaciją naudoti jų darbo tikslais, išskyrus atvejus, kai konfidencialią informaciją yra būtina atskleisti pagal teisės aktų reikalavimus.
	5. Šalys įsipareigoja užtikrinti asmens duomenų saugumą bei asmens duomenų tvarkymą vykdyti teisėtai, vadovaujantis 2016 m. balandžio 27 d. priimto Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir kitų teisės aktų, reglamentuojančių asmens duomenų tvarkymą, nuostatomis.
	6. Atsakomybė pagal Sutartį netaikoma, taip pat Šalys gali būti visiškai ar iš dalies atleistos nuo civilinės atsakomybės esant nenugalimos jėgos (force majeure) aplinkybėms, vadovaujantis Lietuvos Respublikos civilinio kodekso 6.212 straipsnyje, Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo” patvirtintose taisyklėse.
	7. Netesybų sumokėjimas nepanaikina Šalies teisės reikalauti, kad kita Šalis kompensuotų jos patirtus tiesioginius pagrįstus nuostolius. Šioje Sutartyje nustatytos netesybos yra laikomos minimaliais, neįrodinėtinais Šalių nuostoliais.
	8. Tiekėjui neįvykdžius Sutarties ar netinkamai ją įvykdžius ir nutraukus Sutartį Bendrųjų sąlygų 13.2.1 punkto pagrindu arba įsiteisėjus teismo sprendimui, kuriuo tenkinamas Pirkėjo reikalavimas atlyginti nuostolius, patirtus dėl to, kad Tiekėjas Sutarties Specialiosiose sąlygose nustatytą esminę Sutarties sąlygą vykdė su dideliais arba nuolatiniais trūkumais, arba Pirkėjui priėmus sprendimą, kad yra Bendrųjų sąlygų 7.6 punkte nurodytos aplinkybės ir dėl to pritaikius Sutartyje nustatytą sankciją, Pirkėjas informaciją apie tai, vadovaudamasis VPĮ 91 straipsnio reikalavimais, skelbia Centrinėje viešųjų pirkimų informacinėje sistemoje.
	9. Visus ginčus dėl Sutarties vykdymo Šalys įsipareigoja spręsti derybomis. Jeigu Šalys šių ginčų negali išspręsti derybomis per 30 kalendorinių dienų, jie sprendžiami Lietuvos Respublikos teismuose teisės aktų nustatyta tvarka.
11. **sutarties pasirašymas**
	1. Sutartį pasirašo Specialiosiose sąlygose nurodyti Šalių atstovai kvalifikuotu elektroniniu parašu. Jiems pasirašius Sutartis laikoma sudaryta ir įsigaliojusi.

\_\_\_\_\_\_\_\_\_\_\_\_\_\_\_

*Sutarties priedas Nr. 1*



**TECHNINĖ SPECIFIKACIJA**

1. **SĄVOKOS IR SUTRUMPINIMAI/ BENDRA INFORMACIJA**
	1. **Pirkėjas / Perkančioji organizacija –** Vilniaus universitetas.
	2. **Paslaugų teikėjas** – ūkio subjektas – fizinis asmuo, privatusis ar viešasis juridinis asmuo, kita organizacija ir jų padalinys arba tokių asmenų grupė, įskaitant laikinas ūkio subjektų asociacijas, su kuriuo Pirkėjas sudarys šio Pirkimo sutartį.
	3. **Sutartis** – Pirkimo sutartis, sudaroma tarp Paslaugų teikėjo ir Pirkėjo dėl šio Pirkimo objekto.
2. **PIRKIMO OBJEKTAS**
	1. Pirkimo objektas – Tapatybių ir teisių valdymo sistemos naudotojų rolių ir teisių katalogo, tinkamo pritaikyti gaminto SailPoint programinėje įrangoje IdentityIQ sukūrimo paslaugos (toliau – Paslaugos).
	2. Pirkimo objektas į pirkimo objekto dalis neskaidomas, todėl Paslaugų teikėjas privalo teikti pasiūlymą visai žemiau nurodytai pirkimo objekto apimčiai.
	3. Paslaugų teikimo vieta– Saulėtekio al. 9, Vilnius ir nuotoliniu būdu.
	4. Paslaugų apimtys:

**1 lentelė.**

|  |  |  |  |  |
| --- | --- | --- | --- | --- |
| **Eil. Nr.** | **Paslaugų pavadinimas** | **Paslaugų apimtis ir mato vnt.**  | **Užsakymų teikimas** | **Paslaugų suteikimo terminas nuo Sutarties įsigaliojimo**  |
|  |  |  | **Taip** | **Ne** |  |
| 1. | Tapatybių ir teisių valdymo sistemos naudotojų rolių ir teisių katalogo, tinkamo pritaikyti gamintojo SailPoint programinėje įrangoje IdentityIQ, sukūrimas | 1 vnt. |[ ] [x]  90k. d., su sutartyje numatyta galime pratęsti |

* 1. Aukščiau esančioje lentelėje nurodyta paslaugų apimtis yra tiksli ir vykdant Sutartį nesikeis.
	2. Užsakymai Sutarties galiojimo laikotarpiu neteikiami. Paslaugos turi būti pradedamos teikti nedelsiant po Sutarties įsigaliojimo dienos ir turi būti suteiktos per 1 lentelėje nustatytą terminą.
1. **REIKALAVIMAI PASLAUGOMS**

3.1. Jei pirkimo dokumentuose naudojami konkretūs modeliai ar šaltiniai, konkretūs procesai ar prekės ženklai, patentai, tipai, konkreti kilmė ar gamyba ir pan., jie gali būti pakeisti lygiaverčiais.[[1]](#footnote-2)

**2 lentelė.**

|  |  |
| --- | --- |
| **Eil.****Nr.** | **Aprašymas ir reikalavimai** |
| **Tapatybių ir teisių valdymo sistemos naudotojų rolių ir teisių katalogo, tinkamo pritaikyti gamintojo SailPoint programinėje įrangoje IdentityIQ (toliau - TTVS** **naudotojų rolių ir teisių katalogas), sukūrimo paslaugos** |
| 1. | Paslaugų teikėjas, teikdamas paslaugas, jas turi teikti naudodamas gamintojo SailPoint programinės įrangos IdentityIQ rekomendacijomis ir metodikomis.  |
| 2. | Paslaugų teikėjo sukurtas TTVS naudotojų rolių ir teisių katalogas turileisti Perkančiosios organizacijos turimoje gamintojo SailPoint programinėje įrangoje IdentityIQ (toliau – Sistema) įgyvendinti tokius funkcionalumus:* 1. Sistemoje turi būti galimybė roles kurti tokiu būdu:
* Importuojant roles iš esamų informacinių sistemų;
* Sudarant iš kitų rolių (turi būti palaikomas hierarchinis rolių kūrimas);
* Rankiniu būdu priskiriant teises;
* Kopijuojant panašios rolės teises ir po to jas redaguojant.
	1. Sistemoje turi būti galimybė IS naudotojus ir jų grupes skirstyti pagal veiklos roles (pareigybes) ir IS roles bei šias roles aprašyti naudojant rolių hierarchinę struktūrą.
	2. Sistemoje turi būti galimybė turint kelias veiklos roles (pareigybes), pvz., dirbant projekte, prieigos teisių prie IS suteikimas būtų atskiras kiekvienai veiklos rolei (pareigybei). Sistemoje privalo būti užtikrinti kelių rolių sugretinimą vienai naudotojo tapatybei.
	3. Naudotojų teisių valdymas turi būti palaikomas tik Sistemoje, pakeitimo užsakymą registruojant Pagalbos tarnyboje.
	4. Paslaugų teikėjas turi parengti rekomendacijas rolių formavimui, atsižvelgiant į Perkančiosios organizacijos teisių valdymo specifiką, bei parengti TTVS naudotojų rolių ir teisių katalogo tvarkymo instrukciją.
 |
| 12. | Paslaugų teikėjui informavus Perkančiąją organizaciją apie suteiktas paslaugas, Perkančioji organizacija privalo ne vėliau kaip per 30 (trisdešimt) kalendorinių dienų nuo faktinio paslaugų suteikimo momento patikrinti suteiktas paslaugas ir pasirašyti paslaugų perdavimo–priėmimo aktą.Suteiktoms paslaugoms Paslaugų teikėjas turi suteikti ne trumpesnę kaip 12 (dvylikos) mėn. garantiją nuo paslaugų perdavimo–priėmimo akto pasirašymo dienos.Garantijos metu Paslaugų teikėjas turi užtikrinti nustatytų TTVS naudotojų rolių ir teisių katalogo netikslumo šalinimą. Šalys kiekvieno nustatyto netikslumo atveju bendru sutarimu, atsižvelgiant į netikslumo pobūdį, nusprendžia protingą terminą metikslimui pašalinti. |

1. **APLINKOSAUGINIAI REIKALAVIMAI**

4.1. Pirkimui yra taikomas Lietuvos Respublikos aplinkos ministro 2022 m. gruodžio 13 d. įsakymu Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams ir pirkimams taikytini Aplinkos apsaugos kriterijai, sąrašo, Aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo“ patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo II skyriaus 4.4.3 papunktis.

*Sutarties priedas Nr. 2*

*PASIŪLYMAS*

**

**

*Sutarties priedas Nr. 3*

**PASLAUGŲ PERDAVIMO–PRIĖMIMO AKTO FORMA**

Vilnius, 2024- -

 [***Pavadinimas***], kurios adresas yra [***adresas***], tinkamai [***suteikė/nesuteikė***], o Vilniaus universitetas, registruotas adresu Universiteto g. 3, LT-01513 Vilnius, atstovaujamas [*pareigos, vardas, pavardė*], veikiančio pagal [*atstovavimo pagrindas*], [***priėmė/nepriėmė***] paslaugas pagal 20 m. \_\_\_\_\_\_\_\_ mėn. \_\_ d. Paslaugų pirkimo-pardavimo sutartį Nr. \_\_\_\_\_\_\_\_\_\_\_.

|  |  |
| --- | --- |
| **Klientas****Vilniaus universitetas**Įmonės kodas 211950810, PVM mokėtojo kodas LT119508113, Adresas: Universiteto 3, Vilnius, LT-01513A/s LT537300010002460768AB „Swedbank“Banko kodas 73000[*Pareigos,* *Vardas, Pavardė*]\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (parašas)  | **Paslaugų teikėjas****[*Pavadinimas*]**Įmonės kodas: xxxxxxxxxPVM mokėtojo kodas: xxxxxAdresas: xxxxxxxxxA/s: xxxxxxxxxBankas: xxxxxxxxxxxxxxxBanko kodas: xxxxxxxxx[*Pareigos,* *Vardas, Pavardė*]\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (parašas)  |

1. Lygiaverčiu laikomas pirkimo objektas, kurio savybės nėra prastesnės (t. y. tokios pat arba geresnės) negu pirkimo dokumentuose perkamam objektui keliami reikalavimai ir siūlomą lygiavertį pirkimo objektą galima panaudoti pagal paskirtį be jokių apribojimų (įskaitant bet neapsiribojant išvardintais):

• neatliekant papildomų sąveikaujančių elementų pakeitimų;

• panaudojimas neturės įtakos sąveikaujančių elementų greitesniam susidėvėjimui, gedimams ir (ar) garantijos praradimui;

• numatytas tarnavimo laikotarpis nėra trumpesnis;

• nėra prastesnio techninio pažangumo lygio.

Siūlant lygiavertį pirkimo objektą, privaloma pateikti dokumentus, įrodančius atitiktį pirkimo objektui keliamiems reikalavimams. Tokie dokumentai galėtų būti Lietuvos Respublikoje įsteigtos atitikties vertinimo įstaigos tyrimų ataskaita ar pažyma, taip pat pripažįstama kitose šalyse įsteigtų lygiaverčių atitikties vertinimo įstaigų išduotos pažymos. Jeigu Tiekėjas negali gauti nurodytų pažymų ar tyrimų ataskaitų dėl nuo Tiekėjo nepriklausančių aplinkybių ir objektyviais, rašytiniais įrodymais įrodo, kad siūlomas lygiavertis pirkimo objektas atitinka Techninėje specifikacijoje nurodytus reikalavimus ar kriterijus, pasiūlymų vertinimo kriterijus ar pirkimo sutarties vykdymo sąlygas, Pirkėjas pripažįsta ir kitas tinkamas priemones. Tačiau tinkamomis priemonėmis nelaikoma Tiekėjo savideklaracija be konkrečių, techninių įrodymų. Pirkėjas pasilieka sau teisę atlikti Pavojaus rizikos vertinimą jei siūlomos prekės lygiavertiškumui pateikti dokumentai bus nepakankami. [↑](#footnote-ref-2)